CPALL บวก 2.47% กูรูแนะ “ซื้อสะสม” หลังแนวโน้มยอดขายเติบโตดี
CPALL บวก 2.47% มองแนวโน้มยอดขายโตตามศก.-ขยายสาขาต่อเนื่อง โดย ณ เวลา 11.39 น. ราคาอยู่ที่ 62.25 บ. บวก 1.50 บ. หรือ 2.47% ด้วยมูลค่าซื้อขาย 1.16 พันลบ. ด้านบล.แลนด์ แอนด์ เฮ้าส์ แนะ "ทยอยซื้อสะสม"
25 ส.ค. 2559

ผู้สื่อข่าวรายงานว่า ราคาหุ้นบริษัท ซีพี ออลล์ จำกัด (มหาชน) หรือ CPALL โดย ณ เวลา 11.39 น. ราคาอยู่ที่ 62.25 บาท บวก 1.50 บาท หรือ 2.47% ด้วยมูลค่าซื้อขาย 1.16 พันล้านบาท โดยเปิดตลาดที่ 61 บาท ราคาปรับตัวขึ้นสูงสุดที่ 62.25 บาท และราคาปรับตัวลงต่ำสุดที่ 60.75 บาท
โดยบล.แลนด์ แอนด์ เฮ้าส์ ระบุในบทวิเคราะห์ฯแนะ”ทยอยซื้อสะสม”หุ้น บมจ. ซีพี ออลล์ (CPALL) ยอดขายเติบโตตามภาวะเศรษฐกิจและการขยายสาขาอย่างต่อเนื่องของร้าน 711 และห้าง MAKRO อีกทั้ง ไตรมาส 2/59 มียอดขาย 114 พันล้านบาท เพิ่มขึ้น 14% จากปีก่อน กำไร 4 พันล้านบาท เพิ่มขึ้น 33% จากปีก่อน ทำได้ดีกว่าที่นักวิเคราะห์ฯคาดการณ์ พร้อมให้มูลค่ายุติธรรม 75 บาท
ทางเทคนิคประเมินแนวต้าน 62 บาท แนวรับ 55 บาท และตัดขาดทุน 52 บาท
ด้านบล.กสิกรไทย ระบุว่า CPALL ราคาถึงเป้าหมายระยะสั้นแล้ว แต่ยังสามารถ let profit run ต่อไปได้ โดยให้ราคาเหมาะสมทางพื้นฐาน 61.00 บาท ทั้งนี้ บริษัทรายงานกำไรไตรมาส 2/59 ที่ 4.2 พันลบ.เพิ่มขึ้น 33.6% จากปีก่อน และ 3.2% ไตรมาสก่อน สนับสนุนจากยอดขายที่เติบโตได้ดีที่ 110 พันลบ.
นอกจากนี้ รายได้อื่นที่โตดีขึ้นมาก (+37.2%YoY, 23.2%QoQ) หลักๆ จากส่วนชดเชยจาก suppliers. ทั้งนี้ผลการดำเนินงานในช่วงครึ่งปีแรกคิดเป็น 50.7% ของประมาณการทั้งปี
ส่วนบล.ซีไอเอ็มบี (ประเทศไทย) ระบุว่า CPALL สัญญาณฟื้นตัว แนวโน้มขึ้นทดสอบ 62.00 และ 63.00 บาท พร้อมให้แนวรับ  60.50 / 60.00 บาท ส่วนแนวต้าน 62.00 / 63.00 บาท